Vanainimestega külmkappide vahel kakeldes saan kätte oma noosi kanamaksa ning siirdun seda koju mahhineerima. Hauta koos sibula, küüslaugu, tüümiani ja loorberiga, lisa törts porknat ja tilli ning kui kogu kraam on keedetud, kurna, nopi kõik eraldi ning  hakka otsast peale. Prae sibul koos pardirasva ja peekoniga. Lisa varsti pipar ja maks ning pisut keedumahla. Maitsesta ja lase blenderis maailma muhedaimaks kreemiks. Lisa törts konjakit - esimene lonks endale, teine pateesse ning uuesti blenderiga läbi. Hea rasvane, suulakke kleepuv, kuid imelist prantsusepärast mekki kandev roog. Kulub minutit 30 kogu teo algusest lõpuni ja krooni 50 kilojao kreemise patee tegemiseks.